Prebiehajú rokovania o reforme systému právnej pomoci. V rámci právnej pomoci sa v súčasnosti stanovuje iba možnosť plne uhradiť náklady na právne zastúpenie a pokryté súdne trovy, pričom prahová hodnota pre oprávnenosť v spotrebiteľskej veci sa podľa Eurostatu nachádza pod hranicou chudoby . V tejto súvislosti prebiehajú rokovania o reforme systému s cieľom zjednodušiť administratívne postupy a takisto poskytovať čiastočnú právnu pomoc, ak sú splnené určité podmienky. Takáto reforma by sa zameriavala na sprístupnenie (čiastočnej) právnej pomoci väčšiemu počtu občanov, čím by sa zlepšil prístup k spravodlivosti.

Plánovanou revíziou ústavy by sa zaviedli nové prvky, ktorými by sa nezávislosť súdnictva ešte posilnila. Justičný systém v súčasnosti nezahŕňa súdnu radu. Dňa 5. mája 2020 sa navrhla revízia ústavy s cieľom zriadiť takúto radu, ktorá by bola príslušná na vymenovanie kandidátov na funkciu sudcu pre všetky pozície ešte pred ich formálnym vymenovaním orgánom výkonnej moci . Rada by okrem toho mala právomoc iniciovať disciplinárne konania týkajúce sa sudcov , poskytovať poradenstvo v záležitostiach týkajúcich sa justičného systému a vypracúvať etické normy uplatniteľné na súdnictvo . Radu by tvorilo deväť členov: predseda najvyššieho súdu, predseda odvolacieho správneho súdu, generálny prokurátor, traja sudcovia zvolení ich kolegami, dvaja zástupcovia občianskej spoločnosti a zástupcovia akademickej obce a právnik . Navrhovaná revízia ústavy bude ešte predmetom ďalších diskusií v parlamente. Je dôležité, aby plánovaná reforma v konečnej podobe zohľadňovala príslušné normy Rady Európy . Okrem toho by sa v navrhovanej revízii ústavy výslovne zakotvila nezávislosť sudcov v ústave. Zatiaľ čo sa v pôvodnom návrhu revízie stanovovalo zahrnutie nezávislosti sudcov aj prokuratúry , v najnovšej verzii sa uvádza iba nezávislosť sudcov, čo vyvolalo obavy niektorých zainteresovaných strán . O tejto revízii sa bude aj naďalej rokovať v parlamente.

Justičný systém pozostáva z dvoch samostatných zložiek súdov: všeobecné súdy s právomocou v občianskych a trestných veciach a správne súdy, ktoré pojednávajú o veciach správneho práva. Zložka všeobecných súdov zahŕňa tri zmierovacie súdy, dva okresné súdy so všeobecnou právomocou, odvolací súd a kasačný súd . Zložka správnych súdov pozostáva z prvostupňového správneho súdu a odvolacieho správneho súdu. Ústavný súd rozhoduje o súlade zákonov s ústavou. Kandidátov na sudcov vyberá výbor zložený výlučne zo sudcov a následne ich formálne vymenúva orgán výkonnej moci . Pokiaľ ide o pracovné miesta na najvyššom súde a správnom odvolacom súde, sudcov vymenúva orgán výkonnej moci na základe odporúčania najvyššieho súdu resp. správneho súdu. Prokuratúra je nezávislá, ale trestné stíhanie sa vykonáva pod vedením ministra spravodlivosti. Prítomné dve advokátske komory sú nezávislé a zastupujú právnikov so sídlom v Luxembursku.

Proces prijímania zákonov zahŕňa posúdenie vplyvu a konzultácie so zainteresovanými stranami a nezávislé orgány zohrávajú dôležitú úlohu v systéme bŕzd a protiváh. Samostatná ústavná reforma prijatá 15. mája 2020 posilnila úlohu ústavného súdu a napravila situáciu, keď právne ustanovenie vyhlásené za protiústavné naďalej vytváralo právne účinky. Ďalšou navrhovanou reformou, ktorá je predmetom diskusie v parlamente, je zakotviť funkciu ombudsmana do ústavy, čo by prispelo k ďalšiemu posilneniu tejto funkcie. Luxembursko sa okrem toho považuje za prostredie otvorenej občianskej spoločnosti a na jeho ďalšie posilnenie sú zamerané nedávne iniciatívy.

Luxemburský justičný systém je charakterizovaný vysokou mierou vnímanej nezávislosti súdnictva a celkovo dobrou úrovňou efektívnosti. V parlamente sa diskutuje o ústavnej reforme s cieľom ešte viac posilniť nezávislosť súdnictva, a to jeho zakotvením do ústavy a zriadením súdnej rady. Pokiaľ ide o kvalitu justičného systému, vykonávajú sa opatrenia na podporu digitalizácie justície, pričom v súčasnosti stále existuje priestor na zlepšenie. Zlepšiť by sa mohla najmä dostupnosť prostriedkov na predkladanie vecí, zasielanie predvolaní a monitorovanie súdnych konaní online. Okrem toho sa diskutuje o reforme systému právnej pomoci s cieľom zjednodušiť určité postupy a sprístupniť ho väčšiemu počtu občanov. Efektívnosť občianskeho súdnictva je sústavne vysoká, naďalej sú však potrebné údaje o správnom súdnictve.

Vláda aktívne prispieva k podpore spravodajských médií. Neexistujú žiadne právne predpisy o distribúcii štátnej reklamy pre médiá a nie sú dostupné ani úplné informácie o nepriamych subvenciách. Z Monitorovania plurality médií (MPM) 2020 však vyplýva, že pre mnohých vydavateľov predstavujú dôležitý zdroj príjmov. V Luxembursku sú tlačové médiá podporované schémou verejnej pomoci pozostávajúcej zo základnej sumy , ktorá je rovnaká pre všetky oprávnené noviny, a z pomernej sumy vypočítanej na základe množstva strán. Online médiám, ktoré spĺňajú potrebné kritériá, sa prideľuje pevne stanovená suma 100 000 EUR . Celková suma distribuovanej pomoci sa každý rok uverejňuje. V roku 2019 bolo pre vydavateľov vyčlenených 7,8 milióna EUR. V máji 2020 vláda oznámila, že v súvislosti s pandémiou COVID-19 bude pre médiá zavedené mimoriadne odškodnenie . Okrem toho rada vlády prijala v júli 2020 reformu schémy pomoci pre tlač, ktorá je v súčasnosti v legislatívnom procese. Nová schéma by bola technologicky neutrálna a uplatňovala by sa rovnako na tlačové aj online spravodajské médiá.

Pri ochrane základných práv plnia kľúčovú úlohu viaceré nezávislé orgány. Národnú inštitúciu pre ľudské práva, CCDH , akreditovala Globálna aliancia národných inštitúcií pre ľudské práva OSN „štatútom A“. Tento poradný orgán vydáva stanoviská a odporúčania k záležitostiam týkajúcim sa základných práv, a to buď z vlastnej iniciatívy, alebo na žiadosť vlády . CCDH patrí do právomoci predsedu vlády, ale v praxi funguje nezávisle. Je súčasťou širšej štruktúry inštitúcií na ochranu základných práv, do ktorej patrí aj ombudsman, ombudsman pre práva dieťaťa, národná komisia pre ochranu údajov a centrum pre rovnaké zaobchádzanie. S cieľom uľahčiť občanom prístup k inštitúciám chrániacim základné práva má vláda v úmysle tieto orgány presťahovať do spoločného Inštitútu ľudských práv.

Na podporu prostredia občianskej spoločnosti sú zamerané najnovšie iniciatívy. Luxembursko sa považuje za prostredie otvorenej občianskej spoločnosti a v poslednom čase sa usiluje o jeho ďalšie posilnenie. Vláda nedávno zriadila dva poradné orgány v rámci národného akčného plánu na vykonávanie Dohovoru o právach osôb so zdravotným postihnutím na roky 2019 – 2024 s cieľom podporiť spoluprácu medzi občianskou spoločnosťou a vládou poskytnutím fóra na diskusiu . Zainteresované strany sa domnievajú, že prostredie občianskej spoločnosti by sa mohlo ďalej zlepšiť zavedením záruk ochrany súkromia do platných pravidiel registrácie neziskových organizácií .

Nedávnou ústavnou reformou sa zviedli zmeny relevantné pre systém bŕzd a protiváh. Revíziou ústavy z 15. mája 2020 sa posilnili účinky rozhodnutí ústavného súdu, ktorými sa zákonné ustanovenie vyhlási za protiústavné. V ústave sa teraz stanovuje, že takéto ustanovenia strácajú právny účinok odo dňa nasledujúceho po rozhodnutí ústavného súdu, pokiaľ samotný súd nenariadi iný časový rámec . Takisto sa v nej uvádza, že súd určuje podmienky a obmedzenia účinnosti rozhodnutia, pokiaľ ide o účinky protiústavného ustanovenia. Touto revíziou ústavy sa rieši situácia, keď má právne ustanovenie vyhlásené za protiústavné naďalej právne účinky. Okrem toho navrhovaná revízia ústavy predpokladá zakotvenie úradu ombudsmana do znenia samotnej ústavy . Revízia je stále v štádiu diskusií v parlamente. Toto zakotvenie inštitúcie ombudsmana na ústavnej úrovni by prispelo k posilneniu tejto inštitúcie .





Príloha I: Zoznam zdrojov v abecednom poradí.*

* Zoznam príspevkov získaných v súvislosti s konzultáciou k Správe o právnom štáte 2020 možno nájsť na (webovom sídle Komisie).

Centrum pre pluralitu médií a slobodu médií (2020), Monitorovanie plurality médií 2020 https://cmpf.eui.eu/media-pluralism-monitor/mpm-2020 .

CIVICUS, Monitor tracking civic space: Luxembursko. https://monitor.civicus.org/country/luzembourg/ .

Delano (2019), Freedom of information for press: „it’s really a necessity“ (Sloboda informácií pre tlač: „je to naozaj potreba“). https://delano.lu/d/detail/news/freedom-information-press-its-really-necessity/205336 .

Dvor audítorov (2018), správa o činnosti z roku 2018. https://cour-des-comptes.public.lu/dam-assets/fr/rapports/rapport-activites/Rapport-d-activite-2018.pdf .

Eurojust a Európska justičná sieť (2020), dotazník k rozsudku Súdneho dvora Európskej únie v súvislosti s nezávislosťou vydávajúcich súdnych orgánov a účinnou súdnou ochranou: aktualizované zostavovanie odpovedí a osvedčení.

Európska komisia (2019), správa Komisie Európskemu parlamentu a Rade o posúdení rozsahu, v akom členské štáty prijali opatrenia nevyhnutné na dosiahnutie súladu s rámcovým rozhodnutím Rady 2003/568/SVV z 22. júla 2003 o boji proti korupcii v súkromnom sektore, COM(2019) 355 final.

Európska komisia (2020), správa o vykonávaní rámcového rozhodnutia Rady z 13. júna 2002 o európskom zatykači a postupoch odovzdávania osôb medzi členskými štátmi.

Európska komisia (roky 2016, 2017, 2018, 2019 a 2020), Porovnávací prehľad EÚ v oblasti justície.

Európska sieť národných inštitúcií pre ľudské práva (2020), The rule of law in the European Union (Právny štát v Európskej únii): správy národných inštitúcií pre ľudské práva.

Generálne riaditeľstvo pre komunikáciu (2020), Eurobarometer: vnímanie nezávislosti vnútroštátneho justičného systému v EÚ medzi širokou verejnosťou.

Generálne riaditeľstvo pre komunikáciu (2020), osobitný prieskum Eurobarometra 502: korupcia.

Generálne riaditeľstvo pre komunikáciu (2020), rýchly prieskum Eurobarometra 482: názory podnikov na korupciu v EÚ.

GRECO (2013), štvrté kolo hodnotenia – hodnotiaca správa o Luxembursku týkajúca sa predchádzania korupcii vo vzťahu k poslancom, sudcom a prokurátorom.

GRECO (2017), štvrté kolo hodnotenia – druhá správa o plnení odporúčaní v súvislosti s predchádzaním korupcii v Luxembursku vo vzťahu k poslancom, sudcom a prokurátorom.